**Pétervására Város Önkormányzat**

**Polgármesterétől**

**3250 Pétervására, Szabadság tér 1.**

**4/2020. (III. 16.)**

**POLGÁRMESTERI HATÁROZAT**

A koronavírus miatt a köznevelési és szakképzési intézményekben új munkarend bevezetéséről szóló 1102/2020. (III. 14.) Korm. határozat 1. a) pontjára figyelemmel, és a gyermekek védelméről és a gyámügyi igazgatásról szóló 1997. évi XXXI. törvény 21. §-ában biztosított hatáskörömben eljárva 2020. március 16. napjától visszavonásig

**A pétervásárai lakhellyel rendelkező iskoláskorú gyermekek napközbeni ellátása (intézményi gyermekétkeztetés) az alábbiak szerint történik:** A Tamási Áron Általános Iskolába járó pétervásárai gyermekek szülei – a nyári szünethez hasonlóan – kérem jelezzék – Forgácsné Farkas Fridán keresztül – az önkormányzat felé, ha élni kívánnak a gyermekük étkeztetésével.

Ha felmértük az étkezéssel kapcsolatos igényeket, és a felmérés eredményének megfelelően (vagy a Központi Konyháról ételhordóban való elhordással vagy az Étkezőben kiscsoportos étkeztetéssel) fogunk gondoskodni az iskolába járó pétervásárai gyermekek ellátásáról.

A határozat 2020. március 16. napjától visszavonásig hatályos.

Pétervására, 2020. március 16.

**Eged István**

 **polgármester**